Document ID: 31993D0616

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Νοεμβρίου 1993 για την κατάργηση των αποφάσεων 90/552/ΕΟΚ, 90/553/ΕΟΚ, 91/93/ΕΟΚ και 92/101/ΕΟΚ (93/616/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/36/ΕΟΚ του Συμβουλίου της 29ης Απριλίου 1992 για την τροποποίηση όσον αφορά την πανώλη των ίππων της οδηγίας 90/426/ΕΟΚ σχετικά με τους όρους υγειονομικού ελέγχου οι οποίοι διέπουν τις κινήσεις των ίππων και τις εισαγωγές ίππων προέλευσης τρίτων χωρών (1), και ιδίως το άρθρο 2 δεύτερο εδάφιο,
Εκτιμώντας:
ότι λόγω της εμφάνισης εστιών πανώλης των ίππων στην Ισπανία και στην Πορτογαλία, η Επιτροπή ενέκρινε την απόφαση 90/552/ΕΟΚ της 9ης Νοεμβρίου 1990 για τον καθορισμό των ορίων του εδάφους που έχει μολυνθεί από την πανώλη των ίππων (2), όπως τροποποιήθηκε τελευταία από την απόφαση 92/531/ΕΟΚ (3), την απόφαση 90/553/ΕΟΚ της 9ης Νοεμβρίου 1990 για τη θέσπιση του σήματος αναγνώρισης των ίππων που έχουν εμβολιασθεί κατά της πανώλης των ίππων (4), την απόφαση 91/93/ΕΟΚ της 11ης Φεβρουαρίου 1991 για τον καθορισμό της περιόδου του έτους κατά τη διάρκεια της οποίας η Πορτογαλία μπορεί να εξάγει ορισμένους ίππους από το μέρος του εδάφους της που θεωρείται ότι έχει μολυνθεί από την πανώλη των ίππων (5) και την απόφαση 92/101/ΕΟΚ της 28ης Φεβρουαρίου 1992 για τον καθορισμό της περιόδου του έτους κατά τη διάρκεια της οποίας η Ισπανία μπορεί να εξάγει ορισμένους ίππους από το μέρος του εδάφους της που θεωρείται ότι έχει μολυνθεί από την πανώλη των ίππων (6)-
ότι, από τις 9 Δεκεμβρίου 1992, η Πορτογαλία θεωρείται ως μη μολυσμένη από την πανώλη των ίππων- ότι, από την 1η Δεκεμβρίου 1993, πρέπει να θεωρείται και η Ισπανία ως μη μολυσμένη από την πανώλη των ίππων- ότι, ως εκ τούτου, πρέπει να καταργηθούν οι αποφάσεις 90/552/ΕΟΚ, 90/553/ΕΟΚ, 91/93/ΕΟΚ και 92/101/ΕΟΚ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι αποφάσεις 90/552/ΕΟΚ, 90/553/ΕΟΚ, 91/93/ΕΟΚ και 92/101/ΕΟΚ καταργούνται.
Άρθρο 2
Η παρούσα απόφαση απευθύνεται στα κράτη μέλη-
Βρυξέλλες, 30 Νοεμβρίου 1993.

Labels: 4
18
6